En Espanya o yoga fue introdueito en tiempos d'a modernización social y millora economica que se produciba en o tardofranquismo y, sobre tot, quan l'apertura que se produciba quan a transición democratica, o que feba posible a entrata y difusión d'ideyas y conoixencias. Enantes estas ideyas ni podeban entrar, ni podeban comunicar-se, ni teneban prou publico en una sociedat tradicional con unos meyos de comunicación nacional-catolicos y una contracultura d'ezquierda materialista y sin intreses en a mistica oriental. Estioron presonas como Ramiro Calle, Carlos Fiel y Manuel Morata os principals introductors, este zaguer ye aragonés y creyó una escuela en Zaragoza.